Reidar Due
Store norske leksikon,Historie,Norsk og nordisk historie,Norges historie,Biografier i nyere norsk historie
Reidar Due var en norsk politiker fra Senterpartiet (Sp) som var stortingsrepresentant for Nord-Trøndelag i perioden 1977–1989 og fylkesmann i Sør-Trøndelag i perioden 1986–1992.
Reidar Due var gårdbruker på Mo i Levanger fra 1943. Han var medlem av Levanger kommunestyre i perioden 1964–1971, ordfører i perioden 1968–1971, medlem av Nord-Trøndelag fylkesting i periodene 1968–1971 og 1976–1979, og av fylkesutvalget i perioden 1968–1971.Due hadde en rekke fremtredende tillitsverv i landbrukets organisasjoner. Han var formann i Landbrukets Sentralforbund fra 1978 til 1980, i Norges Kjøtt- og Fleskesentral fra 1971 til 1978, og styreformann i A/S Norske Skogindustrier fra 1961 til 1983. Videre var han medlem av Senterpartiets sentralstyre i perioden 1973–1984 og vararepresentant til Stortinget i perioden 1973–1977 før han ble valgt representant i 1977–1989. I årene 1981–1988 var han leder av energi- og industrikomiteen på Stortinget i en periode der norsk oljepolitikk ble utformet.Han avsluttet sitt samfunnsengasjerte virke som fylkesmann i Sør-Trøndelag i årene 1986–1992. Les mer i Store norske leksikon Senterpartiet